ELi ja Jaapani kahepoolsete suhete peamiseks alustalaks on õigusnormide lihtsustamise dialoog, mille eesmärk on vähendada ebavajalikke ja segavaid eeskirju, mis takistavad kaubandust ja välisinvesteeringuid. Alates 1995. aastast on EL ja Jaapan võtnud aktiivselt dialoogi abil osa teineteise püüdlustest õigusakte reformida. Seetõttu on ELi ja Jaapani dialoogi olemus  muutunud: kui minevikus olid majanduslikes suhetes Jaapaniga läbivaks jooneks kaubandusvaidlused, siis praegu keskendub Euroopa Liit nõudmisele, et Jaapan viiks läbi dereguleerimise ja struktuurireformid. EL ja Jaapan teevad tihedat koostööd, vahetades igal aastal õiguslike piirangute vähendamise ettepanekuid ja korraldades arvukalt kõrgetasemelisi ning ekspertide kohtumisi.